Podcastok hozzáadása, eltávolítása és lejátszása.
Paul Cutler
pcutler@gnome.org

# Podcastok

# Mi az a podcast?

A podcastok a rádióműsorokhoz hasonló rögzített adások, amelyek az interneten érhetők el, és lehetővé teszik a feliratkozást. Ha feliratkozik egy podcastra a Bansheeban, az új adás megjelenésekor a Banshee automatikusan letölti a podcastot, és lehetővé teszi a meghallgatását.

Majdnem minden témában találhat podcastokat, beleértve a zenét, a filmeket, a Linuxot és sok mást. Indítson egy keresést kedvenc internetes keresőjével például a „filmes podcast” kifejezésre, és máris számos lehetőség közül válogathat.

# Podcast hozzáadása

Egy podcastra feliratkozás első lépéseként fel kell keresnie a podcast honlapját az interneten. Majdnem minden podcast rendelkezik egy gombbal vagy hivatkozással a feliratkozáshoz. Másolja ki a podcastra való feliratkozásra szolgáló hivatkozást. Ezt a legtöbb böngészőben a hivatkozás helyi menüjének Hivatkozás másolása pontját kiválasztva teheti meg.

A Bansheeban nyomja meg a Feliratkozás új podcastra gombot a jobb felső sarokban, válassza a MédiaPodcast hozzáadása menüpontot, vagy nyomja meg a ShiftCtrlF kombinációt.

A Banshee ezután lehetővé teszi az új podcastok letöltési módjának kiválasztását. A lehetőségei:

A legutóbbi epizód letöltése (az utoljára megjelent epizód automatikus letöltése).

Az összes epizód letöltése (az összes epizód letöltése).

Kiválasztom a letöltendő epizódokat (lehetővé teszi a letölteni kívánt epizódok kiválasztását).

A podcastforrás felvétele után a Banshee megjeleníti a következőket:

Név: (az adott epizód neve)

Podcast: (a podcast neve)

Közzététel (az epizód közzétételének dátuma)