Internetes rádióállomások hozzáadása, eltávolítása és lejátszása a Bansheeban.
Paul Cutler
pcutler@gnome.org

# Internetes rádió

# Mi az az internetes rádió?

Az internetes rádióállomások hasonlóak a normál rádióállomásokhoz, amennyiben lehetővé teszik a zene élő továbbítását az interneten. Az internetes rádióállomásokat egyaránt működtetheti egy normál rádióállomás, egy saját adóját továbbító amatőr, vagy élő DJ-ket és akár reklámokat is sugárzó kereskedelmi rádióállomás.

# Rádióállomás hozzáadása

Internetes rádióállomás hozzáadásához nyomja meg a Banshee jobb felső sarkában lévő Állomás hozzáadása gombot, vagy válassza a MédiaÁllomás hozzáadása menüpontot.

Az internetes rádióállomás weboldaláról másolja ki a műsorra mutató URL-címet a böngészőből. A legtöbb böngészőben a hivatkozás helyi menüjének Hivatkozás másolása pontját kell kiválasztani.

A Banshee bekéri az Állomás műfaját. Válassza ki az internetes rádióállomás által játszott zene fajtáját a legördülő menüből. Ezután adja meg az Állomás nevét, ez tetszőleges név lehet. Ezután illessze be a Műsor URL-címe mezőbe a rádióállomás URL-címét. Válassza a helyi menü Beillesztés pontját, vagy nyomja meg a CtrlV kombinációt.

Kitöltheti az Állomás létrehozója, Leírás és az Értékelés mezőket is.

Ezután nyomja meg a Mentés gombot az internetes rádióállomás felvételéhez a Bansheeba.