Lejátszólisták létrehozása és kezelése.
Paul Cutler
pcutler@gnome.org

# Lejátszólisták

A lejátszólisták lehetővé teszik adott sorrendben lejátszandó zeneszámok listájának létrehozását és mentését. A lejátszólistákkal kényelmesen létrehozhatja kedvenc számainak listáját, vagy gyűjteményét feloszthatja kisebb, egyszerűen tallózható listákra. Egyes hordozható médialejátszók lehetővé teszik a lejátszólista átvitelét is, így azt akár magával is viheti.

A Banshee támogatja a normál lejátszólistákat, amelyek a hozzájuk adott számokat tartalmazzák, valamint az okos lejátszólistákat. Az okos lejátszólisták automatikusan kerülnek előállításra hallgatási szokásai, kedvenc zenéi és sok más szempont alapján.

# Normál lejátszólisták

A normál lejátszólista az Ön által felvett és kezelt számok listája. Létrehozhat saját dallistát kedvenc előadója több albumából, kedvenc számaiból vagy egy vidám lejátszólistát az edzés közbeni hallgatáshoz.

Új lejátszólistát a CtrlN megnyomásával, a MédiaÚj lejátszólista menüpont kiválasztásával, vagy a hozzáadni kívánt számok kijelölésével. Válassza ki a számokat, kattintson rájuk a jobb egérgombbal, és válassza a Hozzáadás a lejátszólistáhozÚj lejátszólista menüpontot. A kijelölt számokat fogd és vidd módszerrel is áthúzhatja a bal oldali ablaktábla Zene elemére. A számokat a Zene elemre húzva megjelenik az Új lejátszólista lehetőség. A számokat az Új lejátszólista elemre ejtve létrejön az új lejátszólista. Ismételje ezt a folyamatot, amíg az összes felvenni kívánt számot hozzá nem adta a lejátszólistához.

A lejátszólista elnevezéséhez válassza azt ki, kattintson rá a jobb egérgombbal, és válassza a helyi menü Lejátszólista átnevezése pontját a lejátszólista nevének beírásához.

A lejátszólistát átrendezheti fogd és vidd módszerrel, a számokat az új helyükre húzva a lejátszólistában. A számok csak akkor rendezhetők át, ha a lista egyik oszlop szerint sincs rendezve. Az oszlop szerinti rendezés megszüntetéséhez kattintson az oszlopra addig, amíg az oszlop neve melletti fel vagy le nyíl el nem tűnik, ezután átrendezheti a lejátszólistát.

A lejátszólista egy számának eltávolításához válassza ki azt a lejátszólistából. Nyomja meg a Delete billentyűt, válassza a SzerkesztésEltávolítás a lejátszólistáról menüpontot, vagy kattintson a jobb egérgombbal a számra, és válassza az Eltávolítás a lejátszólistáról menüpontot.

# Okos lejátszólista

Az okos lejátszólisták lehetővé teszik dinamikus lejátszólisták gyors létrehozását számos előre megadott változó alapján. Gyorsan létrehozhat egy új lejátszólistát adott előadó, kedvencek és sok más szempont alapján is.

Új okos lejátszólista létrehozásához válassza a MédiaÚj okos lejátszólista menüpontot. Megjelenik egy párbeszédablak az új okos lejátszólista létrehozásához. Adja meg a lejátszólista nevét, majd válassza ki a lejátszólista feltöltéséhez használandó feltételeket. A számok metaadatai közt megtalálható bármely mező közül választhat, például album, előadó vagy év. Válassza ki a feltételt, majd válassza ki a következők egyikét:

=

nem

kevesebb, mint

több, mint

legfeljebb

legalább

A + gombot megnyomva további feltételt adhat az okos lejátszólistához. Létrehozhat például egy olyan okos lejátszólistát, amely tartalmazza az összes 5 csillagra értékelt 2010-es számot. Ennek a létrehozásához a következőket kell választania:

Év | = | 2010
Értékelés | = | 5 csillag

Ezután kiválaszthatja, hogy hány számot szeretne felvenni. Jelölje be a Korlátozás négyzetet, és adja meg a felvenni kívánt számok mennyiségét.

A Banshee tartalmaz előre elkészített okos lejátszólistákat. Nyomja meg a Megnyitás szerkesztőben gombot a lejátszólista feltételeinek megjelenítéséhez, vagy azok módosításához. A Létrehozás és mentés gomb megnyomásával a lejátszólista mentésre kerül. A program következő lejátszólistákat tartalmazza:

## A Banshee okos lejátszólistái

Kedvencek (Négy és öt csillagra értékelt számok)

Legutóbbi kedvencek (A múlt héten gyakran hallgatott számok)

Legutóbb hozzáadott (Az elmúlt héten importált számok)

Nem hallgatott (Le nem játszott vagy kihagyott számok)

Mellőzött kedvencek (Több mint két hónapja le nem játszott kedvencek)

700 MB kedvenc (Egy adat CD-nyi kedvenc szám)

80 percnyi kedvenc (Egy hang CD-nyi kedvenc szám)

Nem értékelt (Még nem értékelt számok)