Médiafájlok rendezése, és további oszlopok hozzáadása.
Paul Cutler
pcutler@gnome.org

# Médiafájlok rendezése

# Oszlopok hozzáadása

Ahogyan gyűjteménye növekszik, szükség lehet a gyűjteménynézet módosítására a számokkal kapcsolatos további információk felvételéhez, vagy a számok, előadók vagy albumok megjelenítési és rendezési módjának módosításához.

A Banshee gyűjteménynézetéhez további oszlopokat adhat a számokkal kapcsolatos további információk eléréséhez, valamint ezek alapján rendezhet is. Alapbeállítás szerint a Banshee a számokhoz tartozó Név, Előadó, Album és Idő oszlopát jeleníti meg. További oszlopok hozzáadásához kattintson a jobb egérgombbal az oszlopokra, és a Banshee megjeleníti az összes elérhető oszlopot. Kattintson a gyűjteményhez felvenni kívánt oszlop neve melletti jelölőnégyzetre.

# Oszlopok rendezése

Gyűjteményét rendezheti a gyűjteménynézetben megjelenő bármely oszlop alapján, az egérrel a kívánt oszlopra kattintva. Ha zenéit előadó alapján szeretné rendezni, kattintson az Előadó oszlopnévre, és a Banshee automatikusan ábécérendbe rendezi az adott oszlopot. Az Előadó oszlopra való ismételt kattintás fordított ábécérendbe rendezi az oszlopot.