Zene szinkronizálása és vásárlása az Amazon MP3-boltból
Paul Cutler
pcutler@gnome.org

# Amazon MP3-bolt

A Banshee támogatja a zene letöltését és importálását az Amazon MP3-boltból. Az Amazon zenefájlokat importálhatja saját kezűleg, zenét vásárolhat böngészőjében vagy a Bansheeból. Az Amazon csak bizonyos országokban kínál MP3-formátumban megvásárolható zenét, és a földrajzi helytől függően lehet, hogy nem lesz képes MP3-fájlokat vásárolni.

A Banshee minden zenevásárláshoz Amazon partnerkódot használ. A partnerkódon keresztül kapott minden bevételt a GNOME Foundation kap.

# Amazon MP3-fájlok vásárlása webböngészőből

Az Amazon MP3-boltjából vásárolt zene automatikusan letölthető és importálható a Bansheeba. A Banshee társítja magát az Amazon által az MP3-vásárlásokhoz biztosított .amz fájlokhoz. Amikor az Amazontól zenét vásárol, a webböngészője letölti az .amz fájlt, a Banshee pedig automatikusan megnyitja, és megkezdi a letöltést és a zene importálását.

# Amazon MP3-fájlok vásárlása a Bansheeban

Kereshet számokat az Amazonon a Bansheen belül is. Válassza az Amazon MP3-bolt elemet a Banshee bal oldali ablaktábláján. Ez betölti az Amazon MP3-boltot, mintha a webböngészőben nyitná meg. Megkeresheti a kívánt zenét az Amazon boltban, majd bejelentkezés után egy kattintással megvásárolhatja a zenét. A Banshee a megvásárolt zenét automatikusan letölti és importálja gyűjteményébe.

# Amazon MP3-fájlok importálása saját kezűleg

Ha az Amazon boltjából webböngészőben vásárol zenét, egy .amz kiterjesztésű fájl kerül letöltésre. Az Amazontól vásárolt zenék saját kezűleg importálásához válassza a Banshee menüjének MédiaMédia importálása pontját, és válassza ki az importálandó *.amz fájlt. A Banshee megnyitja a fájlt, és csatlakozik az Amazon MP3-bolthoz a letöltés megkezdéséhez.

Az Amazon .amz fájljai csak rövid ideig aktívak. Ha nem tölti le gyorsan a zenét, a fájl lejár, és nem töltheti le a zenét az Amazonról. Az Amazon nem hozza nyilvánosságra, hogy meddig aktívak a fájlok. Javasoljuk, hogy egy órán belül töltse le és importálja az Amazonról vásárolt zenéket.