Zenék és videók hozzáadása számítógépéről a Banshee gyűjteményéhez.
Paul Cutler
pcutler@gnome.org
Shaun McCance
shaunm@gnome.org

# Zenék és videók importálása

A számítógépén tárolt zenéket és videókat importálhatja a Bansheeba. Az importált fájlok megjelennek a forrásai közt, és a többi médiához hasonlóan szerkeszthetők és kezelhetők a Bansheeban.

A számítógépén található zenei vagy videofájlok importálásához válassza a MédiaMédia importálása menüpontot. Megjelenik a lehetőségeket tartalmazó ablak.

Bővítmények további importálási lehetőségeket biztosíthatnak. Lásd a részt lentebb.

# Helyi mappák

Válassza ezt a lehetőséget az összes zenei és videofájl importálásához egy adott mappából, beleértve az összes almappát. A megjelenő párbeszédablakban válassza ki az importálandó mappát.

# Helyi fájlok

Válassza ezt a lehetőséget az Ön által kiválasztandó fájlok importálásához. A megjelenő párbeszédablakban válassza ki az importálandó fájlokat.

# Saját mappa

Válassza ezt a lehetőséget az összes zenei és videofájl importálásához a saját mappájából, beleértve az almappákban lévő fájlokat is.

# Videók a Fényképek mappából

Számos digitális fényképezőgép képes rövid videók felvételére, és a fényképkezelő alkalmazások ezeket gyakran közvetlenül a Fényképek mappába töltik le. Válassza ezt a lehetőséget a Fényképek mappájában tárolt videók importálásához.

Nyugodtan importálhat korábban már importált mappákból, a gyűjteményben ilyen esetben nem jelennek meg többször szereplő elemek.

# Importálás lejátszólistából

Zenéit lejátszólistákból is importálhatja. A legtöbb lejátszólistafájl kiterjesztése m3u. Lejátszólistából való importáláshoz válassza a Banshee menüjének Média Lejátszólista importálása pontját, és keresse meg a lejátszólistafájlt a mappájában, végül nyomja meg az Importálás gombot.

# További importálási források

Bővítmények további importálási lehetőségeket biztosíthatnak. A megfelelő bővítmények engedélyezése esetén a következő további források válnak elérhetővé: