Videók és zenefájlok lejátszása.
Paul Cutler
pcutler@gnome.org

# Médiafájlok lejátszása

# Zenék lejátszása

Zenék lejátszásához válassza a Zene forrást. A zenegyűjtemény megjeleníti a gyűjtemény összes előadóját, az egyes albumok lemezborítóját, és a gyűjtemény összes számának listáját.

Válassza ki a lejátszandó albumot vagy számot az előadók vagy albumok listájáról, vagy használja a keresősávot a Banshee jobb felső sarkában.

Egy szám lejátszásának megkezdéséhez kattintson duplán az egérrel a szám címére, nyomja meg a szóközt, vagy válassza a Banshee menüjének LejátszásLejátszás pontját.

Egy album lejátszása elindítható az album kiválasztásával az albumböngészőben, és a szám címén való dupla kattintással, a szóköz megnyomásával, vagy a Banshee menüjéből a LejátszásLejátszás pont kiválasztásával.

Egy előadó összes számának lejátszásához válassza ki az előadót az előadó-böngészőben, és nyomja meg a szóközt, vagy válassza a Banshee menüjéből a LejátszásLejátszás pontot.

A Banshee megjeleníti kedvenc albumait (amiket a legtöbbször hallgatott), legutóbbi kedvenceket, legutóbb hozzáadott és nem hallgatott zenéket. Válassza ki a meghallgatni kívánt kategóriát az ahhoz tartozó dalok lejátszásához.

# Videó lejátszása

Az importált videók ábécérendben jelennek meg. Videó lejátszásához válassza ki a lejátszani kívánt videót a listából, és nyomja meg a szóközt, vagy válassza a Banshee menüjéből a LejátszásLejátszás pontot.

A Banshee megjeleníti kedvenc videóit (amiket a legtöbbet nézett) és nem nézett videóit. Válassza ki az egyiket, és a listából lejátszhatja a videókat.

# Podcast lejátszása

A Podcastok megjeleníti az összes podcastot, amelyre fel van iratkozva, az összes elérhető podcast adást. A podcastböngésző a podcastok felsorolását a legújabbal kezdi.

Podcast lejátszásához válassza ki a listából a lejátszani kívánt podcastot, és nyomja meg a szóközt, vagy válassza a Banshee menüjéből a LejátszásLejátszás pontot.

# Internetes rádióállomás lejátszása

A Rádió forrás ábécérendben megjeleníti a Bansheeba felvett összes internetes rádióállomást.

Internetes rádióállomás lejátszásához válassza ki a listából a lejátszani kívánt rádióállomást, és nyomja meg a szóközt, vagy válassza a Banshee menüjéből a LejátszásLejátszás pontot.