A Banshee felhasználói felületének bemutatása.
Paul Cutler
pcutler@gnome.org

# A Banshee felhasználói felületének ismertetése

# Banshee médialejátszó ablak

Banshee médialejátszó

A Banshee gyűjtemény felület

# Források

Zene- és videoforrásai a Banshee bal oldalán láthatók. A források segítségével gyorsan elérheti a lejátszási sort, a zenéit, videóit, az Amazont, a Last.fm fiókját, podcastjait és sok mást.

A menüpontok a kiválasztott forrástól függően változnak. A menüből Podcast importálásához például a Podcast forrást kell kiválasztania. A Podcast importálására szolgáló menüpont nem érhető el videonézés vagy a zenegyűjtemény böngészése közben.

# Gyűjteményböngésző

Ha a Források alatt zenei vagy videoforrást választ, a Banshee megjeleníti a tartalmat a Gyűjteményböngészőben. A választott forrástól függően a Banshee megjelenítheti a zenei vagy videogyűjteményét, Podcast-feliratkozásait vagy akár az Amazon zeneboltot, ahonnan zenét vásárolhat.

# Most játszott nézet

A Banshee teljes képernyős módban használatakor igen hasznos a Most játszott mód, amely elrejti a gyűjteményt, ezzel nagyobb területet biztosít a zene vagy a videó számára. Zene hallgatásakor a Most játszott nézet megjeleníti az előadó nevét, az albumot és a lemezborítót, ha az elérhető. Videó lejátszásakor a Banshee a videót jeleníti meg.

A Banshee felhasználói felületét elrejtő és a teljes képernyős módot használó Most játszott nézetre váltáshoz megnyomhatja az F billentyűt vagy a Banshee jobb felső sarkában lévő Teljes képernyő gombot, illetve kiválaszthatja a NézetTeljes képernyő menüpontot is.

# Gyűjtemény

A Gyűjtemény nézet a kiválasztott Forrástól függően változik. A Zenegyűjtemény a lemezborítót, a gyűjteményben található előadókat és a számok listáját jeleníti meg. A Podcast gyűjtemény megjeleníti a Podcast feliratkozásait, a letöltött vagy le nem töltött podcastokat, és minden új vagy régi podcastot. A források kezelésével kapcsolatos részletekért nézze meg az egyes forrásokhoz tartozó súgóoldalakat.