Médiafájlok keresése, és egyszerű lekérdezések.
Paul Cutler
pcutler@gnome.org

# Keresés a Banshee gyűjteményben

A Banshee tartalmaz egy hatékony keresőnyelvet. Egyszerű keresőkifejezések segítségével gyorsan és egyszerűen kereshet gyűjteményében, vagy részletes kereséseket hajthat végre a Banshee fejlett keresőtechnológiájával.

Médiafájlok kereséséhez nyomja meg az S billentyűt, vagy kattintson a Keresés dobozra a Gyűjtemény nézet jobb felső sarkában.

A keresőkifejezés egyszerű kifejezésekből áll, például: dave matthews. A dave matthews kifejezés beírásakor a keresődobozba a Banshee minden metaadat-mezőben keresni fog, beleértve a szám címe, album címe, album előadója, év stb. mezőket. Minden szám megjelenik, amelynek metadatai közt szerepel a dave és matthews név. A keresőkifejezések nem különböztetik meg a kis- és a nagybetűket. Így a dave, Dave és DAVE kereséskor mind ugyanazt jelentik.

# Alapvető műveletek

Bármely két keresőkifejezés közé vagy keresőszó elé elhelyezhetők műveletek. Az alapművelet az ÉS, és ha a két keresőkifejezés közt nincs megadva más művelet, akkor ez kerül felhasználásra. Mivel ez az alap, így nincs külön ÉS művelet.

További alapvető műveletek az OR és a NOT. Együtt ez a három művelet nagyon hatékony lekérdezéseket eredményezhet, amelyek segítenek médiafájljai megtalálásában.

# Logikai műveletek és példák

Az alábbi lista a logikai műveleteket tartalmazza, és az azokkal kapható találatokra ad példákat.

Művelet | Leírás
alap, szóköz | Két kifejezés keresése, szóközzel a két szó vagy kifejezés között.
OR, or, |, , | A találatok a két számot tartalmazzák, amelyek egyike megtalálható valamely mezőben.
NOT, not,- | Ne jelenítse meg a NOT, not,- műveletet követő keresőkifejezést tartalmazó találatokat.

Példák logikai műveletekre:

Lekérdezés | Leírás
dave matthews | Egy szám bármely mezőjére illeszkedik, amely tartalmazza a dave és matthews neveket is.
dave, matthews | Egy szám bármely mezőjére illeszkedik, amely tartalmazza a dave vagy matthews nevet.
dave or matthews | Egy szám bármely mezőjére illeszkedik, amely tartalmazza a dave vagy matthews nevet.
dave | matthews | Egy szám bármely mezőjére illeszkedik, amely tartalmazza a dave vagy matthews nevet.
-"dave matthews" | Megjeleníti az összes számot, amelyek egyik mezője sem tartalmazza a dave matthews nevet.

Összetett lekérdezések végrehajtásával kapcsolatos további információkért lásd a oldalt.