Edició i modificació de les etiquetes i metadades de la música.
Paul Cutler
pcutler@gnome.org

# Metadades de la música

# Metadades de la música

La música digital conté metadades que emmagatzemen informació als fitxers d'àudio incloent-hi l'artista, l'àlbum, l'any d'enregistrament, el gènere i molt més. Gairebé tota la música comprada a través d'Internet ja inclou les metadades incrustades i si importeu la música des de CD, el Banshee inclourà les metadades a l'extreure el CD si estan disponibles. Per a més informació sobre l'extracció de CD, incloent-hi metadades vegeu .

Alguns formats de metadades populars són ID3v1 i ID3v2 per a fitxers MP3 i els comentaris de Vorbis per a fitxers OGG Vorbis.

Si heu importat cançons que no contenen metadades, el Banshee mostrarà Desconegut per a la majoria dels camps de la biblioteca.

# Edició de les metadades

Podeu canviar i editar les metadades de les cançons. Seleccioneu la cançó o cançons que voleu actualitzar i premeu la tecla E, seleccioneu EditaEdita la informació de la cançó des del menú, o utilitzeu el ratolí i feu clic amb el botó dret sobre els fitxers i seleccioneu Edita la informació de la cançó.

Apareixerà una capsa de diàleg que mostra les metadades de la cançó i us permet canviar-les o actualitzar-les. Els camps mostrats per defecte inclouen:

Track Title

Artista de la cançó

Títol de l'àlbum

Gènere

Número de la cançó

Número del disc

Any

Actualitzeu la informació de la cançó. Si heu escollit múltiples cançons per a editar premeu la icona de la fletxa dreta a la dreta del camp Títol de la cançó o premeu el botó Endavant a la part superior de la capsa de diàleg quan hàgiu finalitzat amb cada cançó. Un cop hàgiu completat l'edició de totes les metadades, premeu Desa.